ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0546/98 υποβολή: Roberta Angelilli (NI) προς την Επιτροπή (4 Μαρτίου 1998)

Θέμα: Θεραπεία «Di Bella»: διαφορές στη μεταχείριση

Πολλές συζητήσεις γίνονται τους τελευταίους μήνες στην Ιταλία όσον αφορά την πειραματική χρήση μίας θεραπείας για την ίαση του καρκίνου την οποία επενόησε ο καθηγητής Luigi Di Bella και η οποία βασίζεται στη χρήση μίας ουσίας που ονομάζεται σωματοστατίνη.

Σήμερα η θεραπεία αυτή παρέχεται δωρεάν από τις υπηρεσίες Υγειονομικής Επιθεώρησης ορισμένων διοικητικών περιφερειών στην Ιταλία ενώ σε άλλες δεν γίνεται δεκτή. Το γεγονός αυτό συνιστά διαφορά στη μεταχείριση ανάμεσα στους πολίτες της Ιταλίας.

Όπως αναφέρεται στον τοπικό τύπο, αλλά και από δηλώσεις του ιδίου του καθηγητή Luigi Di Bella, η σωματοστατίνη παρασκευάζεται σήμερα χωρίς τις απαραίτητες εγγυήσεις ως προς την φαρμακολογική της ποιότητα. Λαμβάνοντας υπόψη τα ανωτέρω, ερωτάται η Επιτροπή:

1. Δεν θεωρεί ότι η στάση των ιταλικών αρχών θέτει σε κίνδυνο την ανάγκη να εξασφαλισθεί η προστασία της δημόσιας υγείας, η προστασία των δικαιωμάτων των καταναλωτών και η ασφάλεια των προϊόντων, σύμφωνα με τα άρθρα 129 και 129 Α της Συνθήκης ΕΚ;

2. Δεν φρονεί ότι υφίστανται διαφορές στη μεταχείριση ανάμεσα στους πολίτες της Ιταλίας;

Απάντηση του κ.Flynn εξ ονόματος της Επιτροπής (17 Απριλίου 1998)

Η συνθήκη ΕΚ ορίζει τα καθήκοντα και τις αρμοδιότητες στους τομείς της δημόσιας υγείας και της προστασίας των καταναλωτών. Σύμφωνα με το άρθρο 129 της συνθήκης ΕΚ, η δράση της Κοινότητας επικεντρώνεται κυρίως στην πρόληψη των ασθενειών. Στην περίπτωση του καρκίνου, αυτός ο στόχος επιδιώκεται μέσω του προγράμματος «Η Ευρώπη κατά του καρκίνου». Ωστόσο οι ειδικές μέθοδοι αγωγής των ασθενειών και η ιατροφαρμακευτική περίθαλψη εμπίπτουν στην αρμοδιότητα και την ευθύνη των κρατών μελών.

Λόγω αυτής της αρμοδιότητας των κρατών μελών, η Επιτροπή δεν είναι σε θέση να σχολιάσει τη διαχείριση αυτής της «νέας θεραπείας» στην Ιταλία, που αναφέρει ο κ. βουλευτής και σχετικά με τον τρόπο με τον οποίο αυτή διατίθεται στους ασθενείς. Ωστόσο η Επιτροπή θα παρακολουθήσει τις μελλοντικές εξελίξεις με ενδιαφέρον, ιδίως την προγραμματιζόμενη κλινική δοκιμασία για τη θεραπεία «Di Bella».
ΓΡΑΠΤΗ ΕΡΩΤΗΣΗ E-0497/98 υποβολή: Carmen Fraga Estιvez (PPE) προς την Επιτροπή (2 Μαρτίου 1998)

Θέμα: Αλιευτικό εμπορικό ισοζύγιο της ΕΕ/ΑΚΕ

Έχοντας υπόψη το μεγάλο ενδιαφέρον της Ευρωπαϊκής Ένωσης για την ενίσχυση της αλιευτικής ανάπτυξης των χωρών ΑΚΕ, συμπεριλαμβανομένης και της μεγάλης ροής εξαγωγών από τις χώρες αυτές προς την ΕΕ, ερωτάται η Επιτροπή εάν:

θα μπορούσε να παράσχει τα στοιχεία του ισοζυγίου εξαγωγών/εισαγωγών αλιευτικών προϊόντων, τόσο ως προς τον όγκο τους όσο και την αξία τους μεταξύ της ΕΕ και των χωρών ΑΚΕ, κυρίως όσον αφορά:

- τις αλιευτικές εξαγωγές κάθε χώρας ΑΚΕ προς κάθε κράτος μέλος της Κοινότητας 7

- την ανάλυση ανά είδος για τις ποσότητες που εξήχθησαν από κάθε χώρα ΑΚΕ προς κάθε κράτος μέλος της ΕΕ 7

- τις εισαγωγές αλιευτικών προϊόντων κάθε χώρας ΑΚΕ από κάθε κράτος μέλος εξαγωγής αναφέροντας την προέλευση 7

- την ανάλυση ανά είδος για τις ποσότητες που εισήχθησαν από κάθε χώρα ΑΚΕ από κοινοτικό κράτος μέλος εξαγωγής, με αναφορά στην προέλευση;

Απάντηση της κας Bonino εξ ονόματος της Επιτροπής (6 Απριλίου 1998)

Το εμπορικό ισοζύγιο των εξαγωγών και εισαγωγών των προϊόντων της αλιείας μεταξύ της Κοινότητας και των χωρών της Αφρικής, της Καραϊβικής και του Ειρηνικού (ΑΚΕ) είναι πολύ δυσμενές για την Κοινότητα. Το 1996, οι εξαγωγές της Κοινότητας προς τις χώρες ΑΚΕ ανήρχοντο σε 331.000 τόνους με αξία 185 εκατ. ECU, ενώ οι εισαγωγές προέλευσης των ιδίων αυτών χωρών ανέρχονταν σε 378.000 τόνους με αξία 1.093 εκατ. ECU. Οι κοινοτικές εξαγωγές των προϊόντων της αλιείας προς τις χώρες ΑΚΕ αντιπροσωπεύουν μόλις 17% των εισαγωγών κατ'αξία.

Δεδομένου ότι οι πληροφορίες που ζητήθηκαν από το Αξιότιμο Μέλος του Κοινοβουλίου είναι ιδιαίτερα εκτενείς, η Επιτροπή διαβιβάζει υπό μορφή πίνακα μία σύνοψη των πληροφοριών αυτών στο Αξιότιμο Μέλος του Κοινοβουλίου καθώς και στην Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0821/98 υποβολή: Josι Apolinαrio (PSE) προς την Επιτροπή (26 Μαρτίου 1998)

Θέμα: Κοινοτική πρωτοβουλία Leader και τουρισμός

Θα μπορούσε άραγε η Επιτροπή να ανακοινώσει το συνολικό ποσό, ανά κράτος μέλος, των δράσεων και των σχεδίων που εντάσσονται στην πρωτοβουλία Leader II και προορίζονται, ειδικότερα, για τον τουρισμό κατά την περίοδο των χρηματοπιστωτικών προγραμμάτων 1994-1999;

Απάντηση του κ. Fischler εξ ονόματος της Επιτροπής (23 Απριλίου 1998)

Η κοινοτική πρωτοβουλία Leader II χαρακτηρίζεται κυρίως, από την αποκεντρωτική της εφαρμογή, για την τήρηση των θεσμικών αρμοδιοτήτων κάθε συλλογικής επικράτειας και κατ'εφαρμογή της αρχής της επικουρικότητας. Τα προγράμματα που ενεκρίθησαν από την Επιτροπή στο πλαίσιο της εν λόγω πρωτοβουλίας για κάθε κράτος μέλος ή περιοχή περιλαμβάνουν ένα συνολικό οικονομικό φάκελο που κατανέμεται σε 4 μέτρα: απόκτηση ικανοτήτων, ομάδες τοπικής δράσης (GAL), άλλοι συλλογικοί φορείς και διακρατική συνεργασία.

Σύμφωνα με την ανακοίνωση στα κράτη μέλη όσον αφορά την κοινοτική πρωτοβουλία Leader II ((ΕΕ C 180 της 1.7.1994 )) έκαστο πρόγραμμα αγροτικής καινοτομίας που υποβάλλεται από κάθε GAL (σύνολο εταίρων του δημοσίου και του ιδιωτικού τομέα που εφαρμόζουν σε τοπικό επίπεδο μια πολυτομεακή αναπτυξιακή πολιτική) μπορεί να αφορά πολλούς τομείς παρέμβασης: παροχή τεχνικής στήριξης για την αγροτική ανάπτυξη, επαγγελματική κατάρτιση και ενισχύσεις για την απασχόληση, αγροτουρισμό, μικρές επιχειρήσεις, βιοτεχνία και υπηρεσίες παρεχόμενες σε μικρή ακτίνα, αξιοποίηση επιτόπου και εμπορία της γεωργικής και δασοκομικής παραγωγής καθώς και εκείνης της τοπικής αλιείας, διατήρηση και βελτίωση του περιβάλλοντος και του περιβάλλοντος χώρου.

Η Επιτροπή δεν συμμετέχει στην επιλογή των ομάδων τοπικής δράσης (περίπου 800 GAL για τα 15 κράτη μέλη), και η έγκριση των προγραμμάτων αγροτικής καινοτομίας που πρέπει να εφαρμοσθούν από τη GAL ανήκει στα κράτη μέλη. Η ατομική επιλογή των σχεδίων ανήκει στην αρμοδιότητα λήψης αποφάσεων των εταίρων σε περιφερειακό επίπεδο, με τήρηση των κοινοτικών πολιτικών, και των κριτηρίων επιλεξιμότητας των ενεργειών στα διαρθρωτικά ταμεία.

Δεδομένου ότι ο αγροτουρισμός καλύπτει μια μεγάλη κλίμακα δραστηριοτήτων, η σημασία του αγροτουρισμού ποικίλει από το ένα κράτος μέλος στο άλλο καθώς και από την μία ομάδα Leader στην άλλη, ανάλογα με τις δυνατότητες ανάπτυξης των τουριστικών προγραμμάτων καθώς και της σημασίας που αποδίδεται στην εν λόγω δραστηριότητα όσον αφορά τα προγράμματα ανάπτυξης που υπόκεινται σε κάθε ομάδα τοπικής δράσης.

Βάσει της εμπειρίας Leader Ι και των πρώτων ανακοινώσεων για την Leader ΙΙ, εκτιμάται ότι το 40% της συνεισφοράς της Κοινότητας των 1.700 εκατ. ECU, δηλαδή 680 εκατ. ECU, θα επενδυθούν σε προγράμματα αγροτουρισμού κατά τη διάρκεια της περιόδου προγραμματισμού 1994-1999. Η τοπική επένδυση Leader στον αγροτουρισμό μπορεί να εκτιμάται περίπου σε 1.300 εκατ. ECU, εάν ληφθεί υπόψη η εθνική και ιδιωτική χρηματοδότηση.

Η Επιτροπή θα διαθέτει προσεχώς έκθεση αξιολόγησης ex-post για το πρόγραμμα Leader I, όπου θα είναι δυνατόν να έχει κανείς μια λεπτομερή άποψη των δραστηριοτήτων που συνδέεται με τον αγροτουρισμό.
ΓΡΑΠΤΗ ΕΡΩΤΗΣΗ E-0036/98 υποβολή: Christoph Konrad (PPE) προς την Επιτροπή (29 Iανουαρίου 1998)

Θέμα: Παραβίαση του ευρωπαοκού δικαίου από την Ιταλική Δημοκρατία

1. Έχει ήδη λάβει η Ευρωπαϊκή Επιτροπή αξιολογήσιμες πληροφορίες από τις ιταλικές αρχές στις οποίες αναφέρεται στην απάντησή της στην ερώτηση Ε-2945/97 ((ΕΕ C 117 της 16.4.1998, σελ. 108. )) και Ε-3330/97 ((ΕΕ C 138 της 30.4.1998, σελ. 138. )) όσον αφορά το πρόβλημα της ταξινόμησης οχημάτων στην Ιταλία;

2. Θεωρεί η Επιτροπή ότι βάσει των υποβληθέντων στοιχείων πρέπει να διεξαχθεί έρευνα στο πλαίσιο της διαδικασίας που προβλέπει το άρθρο 169 της Συνθήκης ΕΚ ή έχει ήδη δρομολογήσει αυτήν την έρευνα;

3. Εάν ναι, πότε υπολογίζεται ότι θα υπάρχουν τα πρώτα αξιολογήσιμα αποτελέσματα;

Απάντηση του κ. Monti εξ ονόματος της Επιτροπής (9 Μαρτίου 1998)

Η Επιτροπή επικοινώνησε επανειλημμένα με τις ιταλικές αρχές σχετικά με τα προβλήματα που συνδέονται με τη θέση στην κυκλοφορία στην Ιταλία οχημάτων από πολίτες που διαμένουν σε άλλα κράτη μέλη. Στο πλαίσιο αυτής της έρευνας, η Επιτροπή έλαβε τις ακόλουθες πληροφορίες και δεσμεύσεις.

Οι δυσκολίες που αντιμετωπίζονταν στο παρελθόν από τους ιταλούς υπηκόους που διέμεναν στο εξωτερικό, θα πρέπει να έχουν εξαλειφθεί μετά την έγκριση από το Υπουργείο Μεταφορών και Ναυτιλίας, της εγκυκλίου DG IV αριθ. 106, της 14ης Οκτωβρίου 1997.

Σύμφωνα με την εγκύκλιο αυτή, οι ιταλοί υπήκοοι που είναι εγγεγραμμένοι στην A.I.R.E (μητρώο ιταλών υπηκόων που διαμένουν στο εξωτερικό), μπορούν πλέον να κυκλοφορούν τα οχήματά τους στην Ιταλία και να λαμβάνουν την αντίστοιχη άδεια κυκλοφορίας με τις ίδιες προϋποθέσεις που ισχύουν και για τους ιταλούς υπηκόους οι οποίοι διαμένουν στην Ιταλία.

Αντίθετα, δεν χορηγείται πάντα άδεια κυκλοφορίας όταν ο αιτών είναι υπήκοος άλλου κράτους μέλους, και διαμένει σε άλλο κράτος μέλος από την Ιταλία, και επιθυμεί να διαθέτει μόνιμο όχημα στην ιταλική επικράτεια. Οι ιταλικές αρχές απαιτούν τίτλο διαμονής ή κατοικίας, έτσι ώστε να διασφαλίζεται η τήρηση των εθνικών διατάξεων σε θέματα φορολογίας και δημόσιας τάξης που συνδέονται με την ιδιοκτησία και τη χρήση του οχήματος.

Η Επιτροπή ανέφερε στις ιταλικές αρχές ότι μια τέτοια πρακτική μπορεί να θίγει την άσκηση των ελευθεριών που αναγνωρίζει η συνθήκη ΕΚ. Επέστησε επίσης την προσοχή τους στο γεγονός ότι υπάρχουν μέσα ελέγχου λιγότερο περιοριστικά, κυρίως όταν ο αιτών μπορεί να αποδείξει σοβαρή «σχέση» με την επικράτεια (για παράδειγμα, όταν είναι ιδιοκτήτης ή ενοικιαστής κατοικίας για μεγάλο διάστημα).

Οι ιταλικές αρχές ανέλαβαν τη δέσμευση να μελετήσουν μια λύση προς την κατεύθυνση αυτή, ζητώντας επίσης να εκπονηθεί ένα σύστημα βάσει των ίδιων κριτηρίων σε κοινοτικό επίπεδο. Εν αναμονή των προτάσεων από την πλευρά των ιταλικών αρχών, η Επιτροπή, από την πλευρά της, εξετάζει το θέμα, ώστε να ελέγξει αν υπάρχουν παρόμοια προβλήματα και σε άλλα κράτη μέλη, και, ενδεχομένως, να αναζητήσει κοινή λύση.
ΓΡΑΠΤΗ ΕΡΩΤΗΣΗ E-0545/98 υποβολή: Roberta Angelilli (NI) προς την Επιτροπή (4 Μαρτίου 1998)

Θέμα: Πολύνεκρο δυστύχημα από πρόσκρουση πολεμικού αεροσκάφους των ΗΠΑ σε εναέριο σχοινοσιδηρόδρομο

Στις 3 Φεβρουαρίου 1998, στην κοιλάδα Val di Fiemme, της ιταλικής επαρχίας του Τρέντο, ένα πολεμικό αεροσκάφος των ΗΠΑ (κατά τη διάρκεια ασκήσεως χαμηλής πτήσεως) προσέκρουσε στο συρματόσχοινο τελεφερίκ με αποτέλεσμα να σκοτωθούν 20 άτομα διαφόρων εθνικοτήτων (Γερμανοί, Ούγγροι, Πολωνοί και ένας Ιταλός).

Πολλές αρχές τοπικής αυτοδιοίκησης είχαν κατά καιρούς επισημάνει τον επικίνδυνο χαρακτήρα παρεμφερών στρατιωτικών ασκήσεων.

Λαμβάνοντας υπόψη ότι στην Ιταλία είχαν προκληθεί κατά το παρελθόν και άλλα τέτοια δυστυχήματα (π.χ., στο Casalecchio di Reno, με 12 νεκρούς και 90 τραυματίες το 1990, ή τα πιο γνωστά γεγονότα της Ustica το 1980) για τα οποία δεν έχουν μέχρι σήμερα εντοπισθεί οι υπαίτιοι 7

λαμβάνοντας υπόψη ότι δεν επιτράπηκε στις αρμόδιες ιταλικές δικαστικές αρχές να διεξαγάγουν ανακριτικές έρευνες για το δυστύχημα, δεδομένου ότι το ζήτημα αυτό υπάγεται στην αρμοδιότητα των στρατιωτικών αρχών των ΗΠΑ 7

λαμβάνοντας υπόψη τον περίπλοκο χαρακτήρα του ζητήματος, την ενδεχόμενη σύγκρουση των δικαστικών αρμοδιοτήτων όσον αφορά το ανακριτικό έργο και, τέλος, το επιπρόσθετο εμπόδιο που συνεπάγεται η προάσπιση του στρατιωτικού απορρήτου, ερωτάται η Επιτροπή:

1. δεν κρίνει ότι είναι σκόπιμο να προωθήσει δράση που να εγγυάται τη διεξαγωγή των ανακρίσεων και να εξασφαλίζει στους συγγενείς των θυμάτων την απονομή δικαιοσύνης;

2. υπάρχουν άραγε διατάξεις περί της προστασίας της σωματικής ακεραιότητας των πολιτών κατά τη διεξαγωγή στρατιωτικών ασκήσεων;

Απάντηση του κ. Santer εξ ονόματος της Επιτροπής (27 Απριλίου 1998)

Η Επιτροπή βεβαίως εύχεται οι ανακρίσεις σχετικά με το δυστύχημα αυτό να διεξαχθούν μέσα σε πνεύμα απόλυτης δικαιοσύνης και εκφράζει στις οικογένειες των θυμάτων την αμέριστη συμπαράστασή της. Εντούτοις, το ανακριτικό αυτό έργο δεν εμπίπτει σε κανέναν από τους τομείς αρμοδιότητας της Κοινότητας. Κατά συνέπεια, η Επιτροπή δεν μπορεί να παρέμβει στην διεξαγωγή των ανακρίσεων. Η δικαστική διαδικασία υπάγεται στην αρμοδιότητα των εθνικών και στρατιωτικών αρχών.

Εξάλλου, η Κοινότητα είναι αναρμόδια όσον αφορά την προστασία των πολιτών κατά τη διεξαγωγή ασκήσεων της πολεμικής αεροπορίας, όπως συνέβη στην εξεταζόμενη περίπτωση, δεδομένου ότι η κοινή πολιτική μεταφορών αναφέρεται αποκλειστικά στην πολιτική αεροπορία. Για το λόγο αυτό, η οδηγία 94/56/ΕΚ του Συμβουλίου της 21ης Νοεμβρίου 1994 για την θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίας ((ΕΕ L 319 της 12.12.1994. )), δεν εφαρμόζεται στην πολεμική αεροπορία.
ΓΡΑΠΤΗ ΕΡΩΤΗΣΗ E-0570/98 υποβολή: Eryl McNally (PSE) προς την Επιτροπή (4 Μαρτίου 1998)

Θέμα: Αποθήκευση πλουτωνίου

Η Βασιλική Εταιρεία ανέφερε ότι, λόγω των αυξανόμενων αποθεμάτων πλουτωνίου στη Μεγάλη Βρετανία, υπάρχει ο κίνδυνος όχι μόνο να προκληθεί περιβαλλοντική καταστροφή αλλά και να κλαπούν τα εν λόγω αποθέματα για να χρησιμοποιηθούν για την κατασκευή παράνομων πυρηνικών όπλων.

Υπό το φως της προαναφερθείσας δήλωσης, ποιες επιπλέον δυσκολίες θεωρεί η Επιτροπή ότι θα αντιμετωπίσει η Ευρωπαϊκή Ένωση όσον αφορά τις ευθύνες της για τις πυρηνικές διασφαλίσεις και την παρακολούθηση του σχάσιμου υλικού;

Απάντηση του κ. Παπουτσή εξ ονόματος της Επιτροπής (7 Απριλίου 1998)

Στο πλαίσιο της υποχρέωσης που υπέχει βάσει του Κεφαλαίου VII της συνθήκης Ευρατόμ, η Επιτροπή επενδύει ήδη σημαντικούς χρηματικούς και ανθρώπινους πόρους για τις διασφαλίσεις κέντρων τα οποία χειρίζονται μεγάλες ποσότητες πλουτωνίου, ούτως ώστε να εξασφαλιστεί ότι το υλικό δεν εκτρέπεται από την προβλεπόμενη χρήση του.

Επιπλέον, το Κοινό Κέντρο Ερευνών αφιερώνει μεγάλο τμήμα του προϋπολογισμού του στις διασφαλίσεις, στο πλαίσιο της εφαρμογής του κοινοτικού προγράμματος στήριξης του Διεθνούς Οργανισμού Ατομικής Ενεργείας. Η διαχείριση του πλουτωνίου εντάσσεται στις πρώτες προτεραιότητες.

Εφόσον εξασφαλιστούν οι κατάλληλοι πόροι (ανθρώπινοι και χρηματικοί) που απαιτούνται για την παρακολούθηση των αυξανόμενων ποσοτήτων πλουτωνίου που αποτελούν αντικείμενο χειρισμών σε εγκαταστάσεις στην Κοινότητα, η Επιτροπή θεωρεί ότι θα είναι σε θέση και στο μέλλον να επιτύχει τους σχετικούς με τις διασφαλίσεις στόχους της.
ΓΡΑΠΤΗ ΕΡΩΤΗΣΗ E-0233/98 υποβολή: Clive Needle (PSE) προς την Επιτροπή (13 Φεβρουαρίου 1998)

Θέμα: Ασφάλεια επιβατών στα τραίνα

Θα ήθελε η Επιτροπή να αναφέρει τα μέτρα που λαμβάνονται για την ασφάλεια των επιβατών στα τραίνα, ιδιαίτερα δε τις υπηρεσίες που χρησιμοποιούνται σε εξαιρετικά μεγάλο βαθμό; Συγκεκριμένα:

1. Υπάρχουν στοιχεία που αποδεικνύουν ότι οι τραυματισμοί ατόμων είναι σοβαρότεροι σε ένα υπερφορτωμένο τραίνο απ' ότι σε ένα άλλο με μικρό αριθμό επιβατών, ή ότι, στην πραγματικότητα, ισχύει το αντίθετο;

2. Υπάρχουν κοινοτικές διατάξεις που αφορούν τον αριθμό των επιβατών στα τραίνα;

3. Είναι άραγε το τροχαίο σιδηροδρομικό υλικό σχεδιασμένο σύμφωνα με προδιαγραφές που επιτρέπουν στα τραίνα να κινούνται γεμάτα και με ορθίους επιβάτες και εάν ναι, υπάρχουν κάποιοι περιορισμοί (άλλοι εκτός του αδιαχωρήτου) στον αριθμό των επιβατών;

Απάντηση του Κ. Kinnock εξ ονόματος της Επιτροπής (26 Μαρτίου 1998)

Η Επιτροπή παρατηρεί ότι τα σιδηροδρομικά ατυχήματα δεν είναι ευτυχώς συνηθισμένα και ότι οι σιδηροδρομικές μεταφορές είναι πολύ ασφαλέστερες από άλλες χερσαίες μεταφορές. Ωστόσο, υπάρχει ασφαλώς έδαφος για παραπέρα βελτιώσεις.

Στα τεθέντα ερωτήματα τώρα:

1. Είναι προφανές ότι επιβάτες ιστάμενοι σε σημεία των βαγονιών που προορίζονται για την απορρόφηση ενέργειας από ατυχήματα (ζώνες παραμόρφωσης), θα υποστούν σοβαρότερους τραυματισμούς από ό,τι αν ήταν κανονικά καθισμένοι. Όμως, δεν υπάρχουν εμπεριστατωμένα στοιχεία σε ό,τι αφορά τη σοβαρότητα των τραυματισμών σε επιβάτες ευρισκόμενους σε υπερφορτωμένα ή μη βαγόνια. Αυτό πρέπει να εξαρτάται κυρίως από τη φύση κάθε ατυχήματος.

2. Δεν υπάρχουν Κοινοτικοί κανονισμοί σχετικά με τον αριθμό μεταφερομένων επιβατών στα τραίνα, αφού το θέμα αυτό δεν είναι Κοινοτικής νομοθετικής αρμοδιότητας.

3. Κατά τον σχεδιασμό του κινητού υλικού, η δυναμικότητα φορτίου έχει υπολογιστεί κατά τρόπο ώστε να υπερβαίνει σαφώς το βάρος πλήρως φορτωμένων βαγονιών. Δεν υπάρχει επομένως αντικειμενικός περιορισμός, άλλος πλήν του διαθέσιμου χώρου, αναφορικά με τον αριθμό των επιβατών που μπορεί να μεταφέρει ένα σιδηρ. όχημα. Φυσικά κάθε επιχείρηση είναι ελεύθερη να επιβάλει τα δικά της όρια.
ΓΡΑΠΤΗ ΕΡΩΤΗΣΗ E-0209/98 υποβολή: Katerina Daskalaki (UPE) προς την Επιτροπή (11 Φεβρουαρίου 1998)

Θέμα: Για τα προβλήματα παραγωγών εσπεριδοειδών

Οξυμένα προβλήματα αντιμετωπίζουν εφέτος οι Έλληνες παραγωγοί εσπεριδοειδών, τόσο εξαιτίας της υπεραυξημένης εφετινής παγκόσμιας υπερπαραγωγής (πορτοκαλιών) όσο και εξαιτίας των δεσμεύσεων της GATT.

Αν ληφθεί υπ' όψιν ότι με τις κοινοτικές αποφάσεις του Ιουλίου 1996 ουσιαστικώς καταργείται η απόσυρση, μειώνονται οι τιμές και συρρικνώνεται η χυμοποίηση, κι αν ληφθούν υπ' όψιν τα ειδικότερα προβλήματα απομεμακρυσμένων περιοχών της ΕΕ, όπως η Κρήτη π.χ., ερωτάται η Επιτροπή τι μέτρα σκοπεύει να λάβει προκειμένου να μην αφανιστούν οι παραγωγοί εσπεριδοειδών;

Συγκεκριμένα:

1. σκοπεύει να προχωρήσει σε αναθεώρηση των προτιμησιακών Συμφωνιών ΕΕ-τρίτων (μεσογειακών και μη) χωρών;

2. σκοπεύει να τροποποιήσει το ισχύον κοινοτικό καθεστώς στα οπωροκηπευτικά;

Απάντηση του κ. Fischler εξ ονόματος της Επιτροπής (11 Μαρτίου 1998)

H περιγραφή του Αξιοτίμου Μέλους του Κοινοβουλίου όσον αφορά την νέα κοινή οργάνωση αγοράς (ΚΟΑ), δεν αντιστοιχεί στην πραγματικότητα.

1. Οι από τρίτες χώρες εισαγωγές εσπεριδοειδών οι οποίες, εξάλλου, είναι μικρότερες από τις εισαγωγές της προηγουμένης περιόδου, δεν είναι η αιτία στην οποία οφείλονται τα προβλήματα των παραγωγών εσπεριδοειδών στην Ελλάδα. Τα προβλήματα αυτού του τομέα είναι διαρθρωτικά, όπως: ανεπαρκώς διαφοροποιημένη παραγωγή, αδυναμία της εμπορικής δομής, έλλειψη προσαρμογής της μεταποιητικής βιομηχανίας έτσι ώστε να είναι ικανή να παράγει ανταγωνιστικά προϊόντα.

Επομένως, η Επιτροπή δεν προτίθεται να μεταβάλει την πολιτική η οποία ακολουθείται γι'αυτόν τον τομέα όσον αφορά τις προτιμησιακές συμφωνίες μεταξύ της Κοινότητας και των τρίτων χωρών.

2. Η νέα ΚΟΑ προβλέπει μηχανισμούς κατάλληλους για την επίλυση αυτών των διαρθρωτικών προβλημάτων, όπως: ενθάρρυνση των οργανώσεων παραγωγών που θέτουν σε εμπορία στην αγορά, επιχειρησιακά ταμεία και επιχειρησιακά προγράμματα.

Κατά συνέπεια, η Επιτροπή δεν σκοπεύει να τροποποιήσει το ισχύον κοινοτικό καθεστώς στα οπωροκηπευτικά.
ΓΡΑΠΤΗ ΕΡΩΤΗΣΗ E-0361/98 υποβολή: Mihail Papayannakis (GUE/NGL) προς την Επιτροπή (24 Φεβρουαρίου 1998)

Θέμα: Καλλυντικά προοόντα

Η οδηγία 76/768/ΕΟΚ ((EE L 262 της 27.9.1976, σελ. 169. )) καθορίζει σε όλα τα κράτη μέλη τα χαρακτηριστικά συνθέσεως στα οποία πρέπει να ανταποκρίνονται τα καλλυντικά προϊόντα και παράλληλα καθορίζει κανόνες για τη σήμανση και τη συσκευασία τους.

Η οδηγία 96/45/ΕΟΚ ((EE L 213 της 22.8.1996, σελ. 8. )) αφορά τις μεθόδους ανάλυσης που είναι απαραίτητες για τον έλεγχο της σύνθεσης των καλλυντικών προϊόντων.

Ερωτάται η Επιτροπή πόσα και ποιά κράτη μέλη παραβαίνουν την οδηγία 76/768/ΕΟΚ και τις τροποποιήσεις της, καθώς και την οδηγία 96/45/ΕΟΚ, και τί μέτρα σκοπεύει να λάβει προκειμένου τα κράτη μέλη να ενσωματώσουν στο εθνικό τους δίκαιο την κοινοτική νομοθεσία σχετικά με τα καλλυντικά προϊόντα, αλλά και να την εφαρμόζουν ορθά.

Απάντηση του κ. Bangemann εξ ονόματος της Επιτροπής (6 Μαΐου 1998)

Οι κανονιστικές ρυθμίσεις σχετικά με τα καλλυντικά προϊόντα αποτελούνται από πληθώρα κειμένων: από τη βασική οδηγία, την οδηγία του Συμβουλίου 76/768/ΕΟΚ της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα ((ΕΕ L 262 της 27.9.1976. )), η οποία τροποποιήθηκε από το Συμβούλιο έξι φορές, η τελευταία τροποποίηση ήταν η οδηγία 93/35/ΕΟΚ του Συμβουλίου της 14ης Ιουνίου 1993 ((ΕΕ L 151 της 23.6.1993. )) και, αφετέρου, διασαφηνίστηκε από την Επιτροπή είκοσι τρείς φορές, ιδίως με την οδηγία 96/45/ΕΟΚ της Επιτροπής της 2ας Ιουλίου 1996 σχετικά με τις μεθόδους ανάλυσης που είναι απαραίτητες για τον έλεγχο της σύνθεσης των καλλυντικών προϊόντων ((ΕΕ L 213 της 22.8.1996. )).

Η Επιτροπή μεριμνά ώστε οι εν λόγω ρυθμίσεις να εφαρμόζονται ορθώς και σε εύθετο χρόνο στο σύνολο των κρατών μελών. Προς το σκοπό αυτό, διοργανώνει τακτικώς αποστολές στις εθνικές αρχές που προσφέρουν τη δυνατότητα να διαπιστώνεται η κατάσταση όσον αφορά τη μεταφορά στο εθνικό δίκαιο. Οι διμερείς αυτές συναντήσεις έχουν αποδειχθεί κατά γενικό κανόνα αποτελεσματικές και καθιστούν δυνατό να αποφεύγεται η κίνηση των διαδικασιών για πολυάριθμες αμφισβητούμενες υποθέσεις. Ωστόσο, πολυάριθμες είναι οι υπό εξέλιξη υποθέσεις παράβασης, μεταξύ των οποίων εντάσσονται κυρίως υποθέσεις μη μεταφοράς οδηγιών στο εθνικό δίκαιο, καθώς και ορισμένες περιπτώσεις κακής εφαρμογής των διατάξεων. Σε κάθε μία από αυτές τις περιπτώσεις έχει κινηθεί η διαδικασία που προβλέπεται στο άρθρο 169 της συνθήκης ΕΚ.

Όσον αφορά την οδηγία 96/45/ΕΚ, της οποίας η καταληκτική ημερομηνία για τη μεταφορά στο εθνικό δίκαιο ήταν η 30ή Σεπτεμβρίου 1997, ευρίσκεται εν εξελίξει η διαδικασία για παράβαση κατά έξι κρατών μελών.
ΓΡΑΠΤΗ ΕΡΩΤΗΣΗ E-0569/98 υποβολή: Kenneth Collins (PSE) προς την Επιτροπή (4 Μαρτίου 1998)

Θέμα: Νομική βάση του κανονισμού σχετικά με την ίδρυση του Ευρωπαοκού Οργανισμού για την 7Αξιολόγηση των Φαρμάκων

Δέχεται η Επιτροπή, ως αποτέλεσμα της Συνθήκης του Άμστερνταμ και της δήλωσης του Προέδρου Σαντέρ στο Ευρωπαϊκό Κοινοβούλιο τον Φεβρουάριο του 1997 σχετικά με την πολιτική της ΕΕ στον τομέα της υγείας έπειτα από την την κρίση της ΣΕΒ, η απαραίτητη επανεξέταση του κανονισμού σχετικά με την ίδρυση του Ευρωπαϊκού Οργανισμού για την Αξιολόγηση των Φαρμάκων να πραγματοποιηθεί σύμφωνα με το Άρθρο 100Α της Συνθήκης και όχι σύμφωνα με το άρθρο 235;

Απάντηση του κ. Santer εξ ονόματος της Επιτροπής (8 Απριλίου 1998)

Σύμφωνα με το άρθρο 71 του κανονισμού του Συμβουλίου (ΕΟΚ) αριθ. 2309/93 της 22ας Ιουλίου 1993 για τη θέσπιση κοινοτικών διαδικασιών έγκρισης και εποπτείας των φαρμακευτικών προϊόντων για ανθρώπινη και κτηνιατρική χρήση και για τη σύσταση ευρωπαϊκού οργανισμού για την αξιολόγηση των φαρμακευτικών προϊόντων ((ΕΕ L 214 της 24.8.1993. )), η Επιτροπή δημοσιεύει, εντός έξι ετών, γενική έκθεση για την εμπειρία που αποκτήθηκε από την εφαρμογή των διαδικασιών που θεσπίζονται στον εν λόγω κανονισμό. Δεδομένου ότι ο κανονισμός τέθηκε σε ισχύ την 1η Ιανουαρίου 1995, η Επιτροπή θα παρουσιάσει την αναφερόμενη στο άρθρο 71 έκθεση το έτος 2001.

Με βάση την έκθεση αυτή, θα εξεταστεί κατά πόσον απαιτείται να επέλθουν τροποποιήσεις στον κανονισμό. Κατά πάγια νομολογία, η νομική βάση κάθε κοινοτικής πράξης πρέπει να αντικατοπτρίζει το περιεχόμενο της πράξης. Κατά συνέπεια, αν η Επιτροπή βάσει της έκθεσης προτείνει τροπολογίες στον κανονισμό, η νομική βάση της πρότασης θα αντικατοπτρίζει το περιεχόμενο της εν λόγω πρότασης.
ΓΡΑΠΤΗ ΕΡΩΤΗΣΗ αρ θ. 1041/98 του Jens-Peter BONDE προς το Συμβούλ ο. Ειδική προτίμηση ορισμένων εθνοτικών μειονοτήτων σε εκλογές



Επίσημη Εφημερίδα αριθ. C 310 της 09/10/1998 σ. 0155



ΓΡΑΠΤΗ ΕΡΩΤΗΣΗ E-1041/98 υποβολή: Jens-Peter Bonde (I-EDN) προς το Συμβούλιο (3 Απριλίου 1998) Θέμα: Ειδική προτίμηση ορισμένων εθνοτικών μειονοτήτων σε εκλογές Μια διάταξη του εκλογικού νόμου η οποία παραχωρεί σε εθνοτική μειονότητα ενός κράτους μέλους ειδικά πλεονεκτήματα σε συνδυασμό με τις κοινοβουλευτικές εκλογές, τις τοπικές εκλογές ή τις εκλογές του Ευρωπαϊκού Κοινοβουλίου κ.λ.π, έρχεται σε αντίθεση με τη Συμφωνία του Άμστερνταμ; Απάντηση (16/17 Ιουνίου 1998) Δεν εναπόκειται στο Συμβούλιο να λάβει θέση σχετικά με τη συνθήκη του Άμστερνταμ, η οποία αποτελεί αυτή τη στιγμή το αντικείμενο διαδικασιών επικύρωσης. Εξάλλου, ο Αξιότιμος κ. Βουλευτής γνωρίζει ότι αρμόδιο για την ερμηνεία της Συνθήκης δεν είναι το Συμβούλιο, αλλά το Δικαστήριο.